Etelä-Karjalan hyvinvointialue: Kuntien vanhus- ja vammaisneuvostojen sekä nuorisovaltuustojen edustajat lakisääteisiin Etelä-Karjalan hyvinvointialueen vaikuttamistoimielimiin

Etelä-Karjalan kuntien vanhus- ja vammaisneuvostoja sekä nuorisovaltuustoja on pyydetty nimeämään edustajansa lakisääteisiin Etelä-Karjalan hyvinvointialueen vaikuttamistoimielimiin toukokuun 2022 aikana.

Kuntia on pyydetty nimeämään

yksi (1) jäsen ja varajäsen Etelä-Karjalan hyvinvointialueen vanhusneuvostoon

yksi (1) jäsen ja varajäsen Etelä-Karjalan hyvinvointialueen vammaisneuvostoon

kaksi (2) jäsentä Etelä-Karjalan hyvinvointialueen nuorisovaltuustoon.

Ensimmäisinä asioina vaikuttamistoimielimet laativat työskentelyään ohjaavat toimintasäännöt, jotka ovat viimeistään 21.9.2022 aluehallituksen kokouksessa hyväksyttävänä. Laissa mainittujen muiden kuin kuntien vaikuttamistoimielimien nimeämien jäsenten roolista, määrästä ja valintaperusteista linjataan toimintasäännön valmistelun yhteydessä. Tarvittaessa kokoonpanoja täydennetään toimintasääntöjen hyväksymisen jälkeen.

Vaikuttamistoimielinten avulla varmistetaan ja turvataan nuorten, ikääntyneen väestön ja vammaisten henkilöiden osallistumis- ja vaikuttamismahdollisuuksia hyvinvointialueella.

Lisätietoja:

Heini Maijanen
Muutoskoordinaattori
Etelä-Karjalan hyvinvointialue
p. +358 40 5647145
heini.maijanen@eksote.fi